แถลงการณ์สำนักพระราชวัง  เรื่อง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  เสด็จฯ ไปประทับ ณ โรงพยาบาลจุฬาลงกรณ์ สภากาชาดไทย  ฉบับที่ 2
แถลงการณ์สำนักพระราชวังเรื่อง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จฯ ไปประทับ ณ โรงพยาบาลจุฬาลงกรณ์ สภากาชาดไทยฉบับที่ 2               คณะแพทย์ผู้ถวายการรักษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  ได้รายงานว่า พระอาการประชวรจากการติดเชื้อของพระวัตถิ(กระเพาะปัสสวะอักเสบ) หายเป็นปกติ ไม่ทรงมีพระปรอท(ไข้) เสวยพระกระยาหารและบรรทมได้ดี ผลการตรวจพระบังคนเบา(ปัสสวะ) ไม่พบการติดเชื้อ              คณะแพทย์จึงขอพระราชทานกราบบังคมทูลเชิญเสด็จพระราชดำเนินกลับไปประทับที่พระตำหนักจิตรลดารโหฐาน ในวันที่ 28 พฤษภาคม พุทธศักราช 2562 สำนักพระราชวัง28 พฤษภาคม 2562